CELEX: 62008CN0264
Language: el
Date: 2008-06-19 00:00:00
Title: Υπόθεση C-264/08: Αίτηση για την έκδοση προδικαστικής αποφάσεως, την οποία υπέβαλε το Hof van Cassatie van België στις 19 Ιουνίου 2008 — Belgische Staat κατά Direct Parcel Distribution Belgium NV

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/3
            
         Αίτηση για την έκδοση προδικαστικής αποφάσεως, την οποία υπέβαλε το Hof van Cassatie van België στις 19 Ιουνίου 2008 — Belgische Staat κατά Direct Parcel Distribution Belgium NV
   (Υπόθεση C-264/08)
   (2008/C 247/05)
   Γλώσσα διαδικασίας: η ολλανδική
   Αιτούν δικαστήριο
   Hof van Cassatie van België
   Διάδικοι στην υπόθεση της κύριας δίκης
   
      Αναιρεσείον: Belgische Staat
   
      Αναιρεσίβλητη: Direct Parcel Distribution Belgium NV
   Προδικαστικά ερωτήματα
   
               1)
            
            
               Είναι η βεβαίωση την οποία αφορά το άρθρο 221 του κοινοτικού τελωνειακού κώδικα (1) η βεβαίωση κατά το άρθρο 217, η οποία συνίσταται στην από τις τελωνειακές αρχές εγγραφή του ποσού των δασμών στα λογιστικά βιβλία ή σε οποιοδήποτε άλλο υπόθεμα επέχει θέση τέτοιων βιβλίων;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, πώς πρέπει να νοηθεί η διάταξη του άρθρου 217 του κοινοτικού τελωνειακού κώδικα ότι το ποσό των δασμών «εγγράφεται […] στα λογιστικά βιβλία ή σε οποιοδήποτε άλλο υπόθεμα επέχει θέση βιβλίων»; Συνδέονται με την έννοια αυτή συγκεκριμένες τεχνικές ή τυπικές ελάχιστες απαιτήσεις ή το άρθρο 217 αφήνει στην πλήρη διακριτική ευχέρεια των κρατών μελών τη θέσπιση περαιτέρω κανόνων για τα πρακτικά ζητήματα της βεβαιώσεως δασμών, χωρίς να συνδέει την έννοια αυτή με ελάχιστες απαιτήσεις; Πρέπει η βεβαίωση αυτή να διακριθεί από την καταχώριση του ποσού των δασμών στα λογιστικά βιβλία των ιδίων πόρων κατά το άρθρο 6 του κανονισμού (ΕΚ, Ευρατόμ) 1150/2000 (2) της 22ας Μαΐου 2000, για την εφαρμογή της αποφάσεως 94/728/ΕΚ, Ευρατόμ για το σύστημα των ιδίων πόρων των Κοινοτήτων;
            
         
               3)
            
            
               Πρέπει το άρθρο 221, παράγραφος 1, του κοινοτικού τελωνειακού κώδικα να νοηθεί υπό την έννοια ότι η ανακοίνωση, με την κατάλληλη διαδικασία, του ποσού των δασμών από τις τελωνειακές αρχές στον οφειλέτη δύναται να θεωρηθεί ως η κατά το άρθρο 221, παράγραφος 1, γνωστοποίηση του ποσού των δασμών στον οφειλέτη μόνον αν το ποσό των δασμών βεβαιώθηκε από τις τελωνειακές αρχές πριν ανακοινωθεί στον οφειλέτη; Περαιτέρω, τι νοείται με τους όρους «με την κατάλληλη διαδικασία» που περιέχονται στο άρθρο 221, παράγραφος 1;
            
         
               4)
            
            
               Σε περίπτωση καταφατικής απαντήσεως στο τρίτο ερώτημα, δύναται να υπάρξει τεκμήριο υπέρ του Δημοσίου ότι η βεβαίωση του ποσού των δασμών έλαβε χώρα πριν από τη γνωστοποίησή του στον οφειλέτη; Περαιτέρω, δύναται ο εθνικός δικαστής να λάβει ως αφετηρία ένα τεκμήριο αληθείας της δηλώσεως των τελωνειακών αρχών ότι το ποσό των δασμών βεβαιώθηκε πριν από τη γνωστοποίησή του στον οφειλέτη ή οι αρχές αυτές πρέπει εκ συστήματος να προσκομίζουν στον εθνικό δικαστή έγγραφη απόδειξη για το ότι βεβαιώθηκε το ποσό των δασμών;
            
         
               5)
            
            
               Πρέπει η απαιτούμενη από το άρθρο 221, παράγραφος 1, του κοινοτικού τελωνειακού κώδικα βεβαίωση του ποσού των δασμών να γίνει πριν από τη γνωστοποίησή του στον οφειλέτη επί ποινή ακυρότητας της εκ των υστέρων εισπράξεως της τελωνειακής οφειλής ή επί ποινή εκπτώσεως από το δικαίωμα αυτό; Με άλλα λόγια, πρέπει το άρθρο 221, παράγραφος 1, να νοηθεί υπό την έννοια ότι, αν το ποσό των δασμών έχει ανακοινωθεί με την κατάλληλη διαδικασία από τις τελωνειακές αρχές στον οφειλέτη, αλλά χωρίς το ποσό αυτό να έχει βεβαιωθεί από τις τελωνειακές αρχές πριν από την ανακοίνωση αυτή, το ποσό των δασμών δεν δύναται να εισπραχθεί, οπότε οι τελωνειακές αρχές, για να μπορέσουν να το εισπράξουν, πρέπει πάλι να το ανακοινώσουν με την κατάλληλη διαδικασία στον οφειλέτη αφότου αυτό βεβαιωθεί, αρκεί τούτο να γίνει εντός της προθεσμίας παραγραφής που προβλέπεται από το άρθρο 221 του κοινοτικού τελωνειακού κώδικα;
            
         
               6)
            
            
               Σε περίπτωση καταφατικής απαντήσεως στο πέμπτο ερώτημα, ποια είναι η συνέπεια της από τον οφειλέτη πληρωμής του ποσού των δασμών που του γνωστοποιήθηκε χωρίς να έχει προηγουμένως βεβαιωθεί; Πρέπει τούτο να θεωρηθεί αχρεώστητη πληρωμή την οποία ο οφειλέτης δύναται να αναζητήσει από το Δημόσιο;
            
         
      (1)  EE 1992, L 302, σ. 1.
   
      (2)  EE L 130, σ. 1.